Dokument andmetabeli täiendamine

# Eesmärk

Täiendada DVK keskserveris andmetabelit „DOKUMENT“. Peab olema võimalik salvestada dokumendi suurust ning dokumendi GUID-d (praegusel hetkel genereeritakse dokumendi ID DVK keskserveri poolt ning see on lihtsalt üks inkrementeeritav number (sequence)).

Täiendada DVK universaalkliendi puhvertabelit „DOKUMENT“ selliselt, et oleks võimalik lisada GUID väärtus.

# Tehniline lahendus

* Lisada DVK keskserveri tarkvara andmebaasi uuendamise skriptidesse lause, mis lisab tabelile välja „size“.
* Dokumendi salvestamise meetodit tuleb muuta selliselt, et salvestataks ka dokumendi suurus baitides (Bytes).
* Dokumendi salvestamise meetodit tuleb muuta selliselt, et dokumendi salvestamise hetkel genereeritakse dokumendile GUID ning see salvestatakse GUID väljale. Kui dokumendi salvestamisel antakse kaasa dokumendi GUID, siis kasutatakse etteantud GUID-i.
* DVK universaalkliendi tarkvara dokumendi salvestamise meetodit tuleb täiendada selliselt, et dokumendi väljasaatmisel genereeritakse talle GUID ning salvestatakse see dokument andmetabeli GUID väljale. Kui salvestatakse DVK keskserverist tulnud dokumenti, siis kirjutatakse GUID väljale keskserverist tulnud dokumendi GUID.
* Tuleb üle kontrollida kõik DVK keskserveri veebiteenused – kui päringus või päringu vastuses sisaldub ID väli, siis tuleb muuta veebiteenust selliselt, et oleks toetatud uut tüüpi identifikaator (GUID)
* DVK universaalkliendi andmetabelisse DOKUMENT lisatakse kolm uut välja tüüpidega tekst, täisarv ja kuupäev. Väljade nimetused võiksid olla vastavalt „VAR\_TEXT“, „VAR\_INT“ ja „VAR\_DATE“. Need väljad on mõeldud vabaks kasutuseks kolmandatele infosüsteemidele.

Kasutusjuhtude näited:

1. VAR\_INT/VAR\_TEXT – kasutaja ID / kasutajatunnus, kes dokumentide DVK-sse saatmist teostas.
2. VAR\_DATE – kuupäev ja kellaaeg, millal kasutaja DHS-is vajutas nupule „Saada DVK-sse“.