Allüksuste lisamine ja adresseerimine

# Eesmärk

* Võimaldada allüksustele lisada lühinimetusi ning dokumentide saatmisel arvestada neid. Praegu kasutatakse ainult allüksuse identifikaatorit. Muudatus tuleb teha nii rakendusserveri kui ka universaalkliendipoolselt.
* Allüksuse ja ametikohapõhise allalaadimise parendamine – täiendada getSendingOptions päringut allyksused ja ametikohad massiividega, päringu vastus peaks olema sarnane asutused massiivi kasutamisega (sh kui päringus on märgitud ametikoht ja vastuvotmata\_dokumente\_ootel väärtuseks "true", siis peab rakendusserver tagastama ametikoha ainult siis kui tal on dokumente ootel). Muudatus tuleb teha nii rakendusserveri kui universaalkliendipoolselt.
* Universaalkliendi ametikohapõhine dokumentide allalaadimine. Hetkel toetab universaalklient asutuse ja allüksuse põhist dokumentide allalaadimist, aga vaja oleks laiendada dokumentide ametikohapõhise allalaadimise võimaldamiseks.

# Tehniline lahendus

Võimaldamaks adresseerimisel kasutada allüksuste lühinimetusi, tehakse

järgmised muudatused:

* Serveri andmetabelisse "allyksus" lisatakse täiendav veerg allüksuse lühinimetuse salvestamiseks.
* Täiendatakse serveri aadresside (DVK konteineri "transport" elemendi) töötlemist, et server suudaks allüksusi tuvastada ka lühinime alusel.
* Täiendatakse päringut "receiveDocuments", et päringu parameetrina oleks võimalik kasutada ka allüksuse lühinimetust (hetkel toetab ainult allüksuse identifikaatorit).
* Täiendatakse päringu "getSubdivisionList" väljundit, et päringu vastus sisaldaks ka allüksuste lühinimetusi.
* Lisatakse päringu "getSendingOptions" vastusesse allüksuste ja ametikohtade nimekirjad. Allüksuste ja ametikohtade nimekirjade koostamisel rakendatakse sarnast loogikat asutuste nimekirja koostamisega – s.t. kui päringu parameeter vastuvotmata\_dokumente\_ootel = true, siis tagastatakse imekiri ainult nendest allüksustest ja ametikohtadest, millel on vastuvõtmata dokumente ootel.
* Universaalkliendi andmetabelisse "dhl\_subdivision" lisatakse täiendav veerg allüksuse lühinimetuse salvestamiseks.
* Universaalkliendi andmetabelisse "dhl\_settings" lisatakse täiendav veerg allüksuse lühinimetuse salvestamiseks. Täiendus on vajalik selleks, et saaks dokumentide allalaadimisel kasutada allüksuse lühinimetust.
* Täiendatakse universaalkliendis päringu "getSubdivisionList" vastuse töötlemist vastavalt päringu struktuuris tehtud muudatustele.
* Täiendatakse universaalkliendis päringu "getSendingOptions" vastuse töötlemist vastavalt päringu struktuuris tehtud muudatustele.
* Täiendatakse XML skeemi "dhl.xsd", et allüksusele adresseerimisel oleks võimalik kasutada ka allüksuse lühinime.
* Täiendatakse teenuse WSDL kirjeldust vastavalt päringutes kasutatavate andmestruktuuride juures tehtud muudatustele ja täiendustele.
* Täiendatakse serveri ja universaalkliendi dokumentatsiooni vastavalt tehtud muudatustele.

Ametikohapõhise dokumentide allalaadimise tugi on DVK serveris ja universaalkliendis olemas (päringuga receiveDocuments.v3). Sarnaselt allüksusepõhise allalaadimisega eeldab ka ametikohapõhine allalaadimine praegusel juhul ametikoha identifikaatori teadmist (tuvastatav päringuga getOccupationList). Et tagada serveri ühilduvus olemasolevate klientrakendustega, tuleb päringute receiveDocuments, getSubdivisionList ja getSendingOptions muutmisel luua nimetatud päringutest uued versioonid. Arenduste käigus luuakse igast päringust ainult üks uus versioon, mis sisaldab kõiki käesoleva pakkumiskutse lähteülesandes soovitud muudatusi.