DVK konteineris olevate XML dokumentide valideerimine

# Eesmärk

Võtta kasutusel lahendus DVK konteineri sees oleva <Failid> konteineri sees olevate XML failide vastavuse valideerimiseks nende skeemadele. Skeemale mitte vastavate failide puhul peab käituma sarnaselt DVK konteineri XML-i valideerimise ebaõnnestumisega (ainukese erisusena peab veateatesse panema täpsema kirjelduse).

# Tööd

<Failid> konteineri sees olevate XML failide valideerimise toe lisamiseks teostatakse järgmised tööd:

* Täiendatakse päringut sendDocuments, et dokumentide saatmisel eraldataks dokumendi konteinerist XML failid ja teostataks nende valideerimine. XML dokumentide valideerimise juures on eeldatud, et XML dokumendis on standardsel kujul viidatud dokumendi XML skeemile ja skeemi asukohale (URL). Samal eeldusel toimib praegu DVK konteineri metaxml elemendi sisu valideerimine.
* Täiendatakse DVK serveri veahaldust, et XML faili valideerimisel tuvastatud vead võimalikult arusaadavalt dokumendi saatjale tagastada.
* Täiendatakse DVK serveri seadistust, et <Failid> konteineri sisus asuvate XML failide valideerimist saaks vajadusel välja lülitada.